# 11.03.2021

**Выльмӧдасны «Россиялӧн эзысь сикӧтш» туристскӧй проект**

Та йылысь сёрнитісны «Россиялӧн эзысь сикӧтш» дінмукостса историко-культурнӧй да туристскӧй проект водзӧ сӧвмӧдӧм серти выезднӧй заседание дырйи. Заседаниесӧ нуӧдіс Рытыв-Войвыв федеральнӧй кытшын Россия Федерацияса Президентӧс полномочнӧй петкӧдлысьӧс вежысь Любовь Совершаева Коми Республикалӧн Сыктывдін районса Ыб сиктын.

Сӧвещаниеӧ пырӧдчисны Коми Республикаса Юралысь Владимир Уйба, Россиялӧн Рытыв-Войвывса регионъясысь олӧмӧ пӧртысь власьт органъясӧс петкӧдлысьяс, кодъяс видзӧдӧны туризм юкӧн бӧрся, Рытыв-Войвывса йӧзӧс юӧртан средствояслӧн ассоциацияӧн юрнуӧдысьяс да Россияса туризм юкӧнӧс петкӧдлысьяс.

«Россиялӧн эзысь сикӧтш» проект ӧтувтӧ туризм да прӧст кад коллялан системаӧ Россияса Рытыв-Войвылысь 11 регион. Сылӧн подулын – Россияса Войвывлысь история да культура озырлун видзӧм да сыӧн паськыда тӧдмӧдӧм, а сідзжӧ сійӧс туризмӧ пыртӧм.

Проект вӧзйӧ туристъяслы ветлыны ыджыд историяа каръясӧ, обласьтъяслӧн юркаръясӧ, гырысь кар-сиктъясӧ, кӧні эмӧсь история да культура памятникъяс, а сідзжӧ вӧр-ва объектъясӧ, тшӧтш и сэтшӧмъясӧ, кутшӧмъясӧс пыртӧма ЮНЕСКО ставмирса озырлун лыддьӧгӧ. Маршрутъясыс мунӧны Россиялӧн Рытыв-Войвывса вежаинъясті да петровскӧй каръясті, форпостъясті да войвыв портъясті. Путешествуйтысьяс тӧдмасьӧны пу зодчествоӧн, войвывса прӧмыселъясӧн, вермасны мунны варягъяслӧн туйӧд да Ыджыд Вермӧм туйясӧд.

Коми Республика уна боксянь петкӧдчӧ «Россиялӧн эзысь сикӧтш» проектын: вӧр-валы, сиктъяслы, лоӧмторъяслы сиӧм туризм. Вӧзъяна маршрутъяс пӧвстын – гӧраяс вылӧ ветлӧм да войвывса юясті кылӧдчӧм, нэмӧвӧйся гажъясӧн тӧдмасьӧм да кар-сиктъясті экскурсияӧн ветлӧм.

«Тӧдчана, мый Коми Республикалӧн юбилейнӧй воӧ Сыктывдін районын выльмӧдӧны «Россиялӧн эзысь сикӧтш» дінмукостса туристскӧй проект, - пасйис Владимир Уйба. - Уджалан группа водзын сулалӧ тӧдчана мог – урчитны, кыдзи войвывса регионъяс кутасны ӧтув уджавны ӧтувъя туризм сӧвмӧдӧм могысь, индыны войвывса регионъяслысь маршрутъяссӧ да инъяссӧ, кутшӧмъяс кыскасны туристъясӧс».

Таво «Россиялӧн эзысь сикӧтш» проектлы – 9 во. Сійӧс лӧсьӧдӧма Россияса Президент Владимир Путинлӧн тшӧктӧм серти. Тайӧ кадӧ проектын воссисны выль маршрутъяс да локтісны выль участникъяс, ассьыс вежсьӧмъяссӧ пыртӧ и кад. 2020 во петкӧдліс, мый страналӧн экономикалы колӧ пытшкӧсса туризм.

Рытыв-Войвыв кытшын Россияса Президентӧс полномочнӧй петкӧдлысьӧс вежысь Любовь Совершаевалӧн кывъяс серти, талун кежлӧ колӧ вежыштны проектлысь сюрӧссӧ. Медым Рытыв-Войвылӧ локтысь туристлы вӧлі окота нӧшта унаысь на волыны.

«"Россиялӧн эзысь сикӧтш" – тайӧ бренд. Сылӧн вынйӧрыс ыджыд. Медводз, тайӧ бурмӧдӧ регионъясса олысьяслысь олӧмсӧ да вынсьӧдӧ экономика, - висьталіс Л. Совершаева. - Миянлы колӧ вынсьӧдны регионъяс костын ӧтувъя уджсӧ, лӧсьӧдны ӧтувъя маркетинг политика, артмӧдны пытшкӧсса туризмкӧд йитчӧм рынок да культура. Сэк проектыс кутас уджавны 200 прӧчент вылӧ».

Сідзжӧ Любовь Совершаева юӧртіс, мый Россияса Президент Владимир Путинлӧн тшӧктӧм серти лӧсьӧдӧны Национальнӧй проект. Сылӧн могыс – ӧтувтны став участниклысь вынсӧ да ладмӧдны туризмлы матіса 50 гӧгӧр юкӧнлысь ӧтувъя удж. «Россиялӧн эзысь сикӧтш» - дась прӧдукт. Сійӧ ӧтувтіс нин уджсӧ да та вӧсна сійӧс позьӧ петкӧдлыны «Туризм да гӧститӧдчан индустрия» национальнӧй проектын.

*Фотосӧ вӧчис Владимир Шешкунас, «Комиинформ» юӧртан агентство*

# 11.03.2021

# **Туристский проект «Серебряное ожерелье России» ждёт перезагрузка**

Об этом сегодня шла речь на выездном заседании по дальнейшему развитию межрегионального историко-культурного и туристского проекта «Серебряное ожерелье России». Заседание провела в селе Ыб Сыктывдинского района Республики Коми заместитель полномочного представителя Президента Российской Федерации в Северо-Западном федеральном округе Любовь Совершаева.

В совещании приняли участие Глава Республики Коми Владимир Уйба, представители органов исполнительной власти регионов Северо-Запада России, курирующие сферу туризма, члены правления АСМИ Северо-Запада и представители туристской отрасли России.

Проект «Серебряное ожерелье России» объединяет в единую туристско-рекреационную систему 11 регионов Северо-Запада России. В его основе лежит идея сохранения и популяризации богатейшего исторического и культурного наследия Севера России, а также вовлечение его в туристский оборот.

Проект предлагает туристам посетить исторические города, областные центры, крупные населенные пункты, в которых сохранились уникальные памятники истории и культуры, а также природные объекты, в том числе включенные в список Всемирного наследия ЮНЕСКО. Уникальные маршруты проходят по святым местам Северо-Запада России и петровским городам, форпостам и северным портам. Путешественники знакомятся с деревянным зодчеством, северными промыслами, могут пройти по пути варягов и дорогами Великой Победы.

Республика Коми широко представлена в проекте «Серебряное ожерелье России»: природный, сельский, событийный туризм. В числе предлагаемых маршрутов - от экстремальных путешествий в горы и сплавов по северным рекам до знакомства с традиционными праздниками и экскурсиями по городам и сёлам.

«Символично, что в юбилейный для Республики Коми год в Сыктывдинском районе проходит перезапуск межрегионального туристского проекта «Серебряное ожерелье России», - отметил Владимир Уйба. – Перед рабочей группой стоит важная задача – определить дальнейшее взаимодействие северных регионов в рамках развития общего туристского пространства, маршрутов и главных точек притяжения регионов Севера».

В этом году проекту «Серебряное ожерелье России» - 9 лет. Он был создан по поручению Президента России Владимира Путина. За время существования проекта появились новые маршруты и новые участники, свои коррективы в его реализацию вносят время и меняющаяся ситуация. 2020 год показал, насколько важен для экономики страны внутренний туризм.

По словам заместителя полномочного представителя Президента России в Северо-Западном округе Любови Совершаевой, сегодня в концепцию проекта необходимо внести изменения. Чтобы турист, который приехал на Северо-Запад, был замотивирован приехать ещё не раз.

«"Серебряное ожерелье России" – это бренд. У него - огромный потенциал. Прежде всего это социально-экономический эффект для регионов, - заявила Л. Совершаева. – Нам необходимо усилить межрегиональное взаимодействие, разработать единую маркетинговую политику, сформировать рынок и культуру внутреннего туризма. Тогда проект заработает на все 200 процентов».

Также Любовь Совершаева сообщила, что по поручению Президента России Владимира Путина создаётся Национальный проект, который призван синхронизировать усилия всех его участников и координировать взаимодействие около 50 отраслей, смежных с туризмом. «Серебряное ожерелье России» – готовый продукт, который уже обеспечил это взаимодействие и поэтому комплексно может быть представлен в Национальном проекте «Туризм и индустрия гостеприимства».

*Автор фото: Владимир Шешкунас, ИА «Комиинформ»*

**Габова 3121**